АҞӘА, абҵара 6 — Sputnik. Раԥхьаӡа акәны Урыстәыла 20 000 акоронавирус хҭыс ҿыц азгәаҭоуп уахыки-ҽнаки рыла ҳәа аанацҳауеит РИА Новости Москва аоперштаб адыррақәа рыла.
Ачымазара рыдбалоуп 20 582-ҩык, рыԥсҭазаара иалҵит 378-ҩык, ргәы бзиахеит 16 955-ҩык.
Ахҭыс ҿыцқәа азгәаҭан 85 регион рҟны. Зегь раасҭа ирацәоуп Москва — 62536, Санкт-Петербург (1171), Подмосковье (605). Арбагақәа лаҟәуп: Чечентәыла (27), Ненецтәи (7), Чукоткатәи (5) автономтә округқәа рҿы.
Авирус змоу рыхәҭак рҟны аҟазшьақәа цәыргам.
Аепидемиа иаалагазар Урыстәыла иахьаҵанакуа 1,7 миллионҩык COVID-19 рыдбалоуп. Иахьазы ичмазцәоуп 507 нызқьҩык. Рыԥсҭазаара иалҵит 29,9 нызқьҩык, ргәабзиара шьақәгылеит 1,3 миллионҩык.
ВОЗ адыррақәа рыла, адунеи зегьы аҿы 48 миллионҩык акоронавирус рыхьхьеит, 1,2 миллионҩык рыԥсҭазаара иалҵит. Еиҳа ачымазара рылаҵәоуп ЕАА — 6,2 миллионҩык.
Авирус еиҳа иалаҵәоуп Индиа, Бразилиа, Урыстәыла, Франциа, Испаниа, Аргентина, Колумбиа, Британиа, Мексика.
АҞӘА, ԥхынҷкәын 3– Sputnik. Азербаиџьан Атәылахьчара аминистрра ирыланаҳәеит Ҟарабах ишҭахаз 2783-ҩык аррамаҵзурауаа, шәҩык инарзынаԥшуа хабарда ишыбжьаӡу. Абри атәы аанацҳауеит РИА Новости.
"Аџьынџьтәылатә еибашьраҿы иҭахеит 2783-ҩык аруаа. 103-ҩык рхаҭара шьақәыргылоуп ДНК анализ ала. Шәҩык инарзынаԥшуа хабарда ибжьаӡит. Урҭ ахьыҟоу ашьақәыргыларазы аусурақәа мҩаԥысуеит. Иахьатәи аамҭазы 1245-ҩык аррамаҵзурауаа ахәышәтәра иахысуеит", - аҳәоит аусбарҭа адырраҭараҿы.
Ашьха Ҟарабах аҭагылазаашьа аҽарыцәгьеит цәыббра 27 рзы. Бџьаршьҭыхрыла аиҿагылара аанкыларазы аҽазышәарақәа ҟаҵан.
Убас, Урыстәыла, Азербаиџьан, Ермантәыла рхадацәа Владимир Путин, Ильхам Алиев, Никол Пашиниан абҵара 10 рзы рнапы аҵарҩит Ашьха Ҟарабах аибашьра аанкыларазы аицҳәамҭа. Уи инақәыршәаны Ермантәылеи Азербаиџьани иааныркылаз аҭыԥқәа рҿы иаангылоит, Бақәа анапаҵаҟахь ииасуеит Кельбаџьартәи, Лачатәи, Агдамтәи араионқәа, атҟәацәа еимырдоит.
Ҟарабахи Ермантәылеи еимаздо Лачатәи акоридор аҿы аурыс ҭынчреиҿкааҩцәа гылоит.
Азербаиџьан аиқәшаҳаҭра Ермантәыла акапитулиациа ауп ҳәа ахырҳәааит. Атәыла ахада Ильхам Алиев иазгәеиҭеит адокумент атәылаз феидара шамоу. Ермантәыла аԥыза-министр Никол Пашиниан иҳәеит аиқәшаҳаҭра анапаҵаҩра акырӡа ишицәыцәгьаз. Абри ашьҭахь Ермантәыла аҿагыларатә акциақәа мҩаԥысуан.
Иара убас шәаԥхьар ҟалоит:
АҞӘА, ԥхынҷкәын 3 - Sputnik. Агәабзиарахьчараз адунеизегьтә еиҿкаара ахаҭарнак Маргарет Харрис ааԥхьара ҟалҵеит асабрадақәа есымша ныҟәыргаларц, иарку аҭыԥқәа рҿадагьы ҳәа аанацҳауеит Reuters.
Абжьгара ҿыцқәа инарықәыршәаны асабрадақәа адәынгьы иныҟәгалатәуп, асоциалтә дистанциа ақәныҟәара алымшозар.
Еиҳа еиӷьны ишьоуп х-ҿыгҳаракны иҟоу асабрадақәа, аҳауа злысуа аба иалхны.
ВОЗ ирабыжьнагом апластик иалху аҿԥыраршәқәа рныҟәгара. Урҭ ирыхьчо ала заҵәык ауп, аха зынӡа акгьы ныҟәумгар аасҭа урҭгьы еиӷьуп ҳәа ишьоуп.
Асабрада ныҟәумгар алшоит аспорттә ҽазыҟаҵарақәа раан.